Victor Cousin
Store norske leksikon,Religion og filosofi,Filosofiens historie,Det 19. århundres filosofi
Victor Cousin var en fransk filosof og politiker. Han underviste en tid ved École normale supérieure og ble senere medlem av Académie Française. I 1840 ble han undervisningsminister og initierte betydelige reformer.
I en tidlig fase var han påvirket av Étienne de Condillac og Pierre-Paul Royer-Collard, samt engelsk og skotsk filosofi, særlig John Locke og common sense-filosofien. Etter hvert fattet han mer interesse for tysk filosofi etter å ha møtt Georg Wilhelm Friedrich Hegel og Friedrich von Schelling på reiser i Tyskland.Cousin delte filosofien inn i sensualisme, idealisme, skeptisisme og mystisisme. Hans verker var preget av andres ideer mer enn av original tenkning på egne vegne. Cousin er derfor kjent for sin eklektiske metode. Hans fremste eget bidrag er likevel en slags ikke-mystisk rasjonell spiritualisme som etablerer Gud som grunnlaget for sannheten, skjønnheten og det gode.Cousin bidro til å dreie fransk tenkning i retning av den tyske idealismen, men hans varige arv ble kanskje først og fremst utdanningspolitisk. Verker De la métaphysique d’Aristote. Paris 1835.  Du vrai, du beau et du bien. Paris 1836.  Histoire de la philosophie au xviiie siècle. Paris 1829. Les mer i Store norske leksikon Frankrikes historie (1815-1875) filosofi Litteratur Espagne, Michel og Werner, Michael. Lettres d'Allemagne. Victor Cousin et les hégéliens. Tusson 1990. Vermeren, Patrice. Victor Cousin. Le jeu de la philosophie et de l'État. Paris 1995.